OHSAS 18001

OHSAS 18001 (inglise keeles Occupational Health and Safety Assessment Series) on rahvusvaheliselt tunnustatud töötervishoiu ja ohutuse juhtimise süsteem.

OHSAS 18001 kvaliteedijuhtimise sertifikaat on kasutusel üle maailma, ka Eestis..

OHSAS 18001 ühildub ka teiste kvaliteedistandarditega, näiteks ISO 14001 ja ISO 9001. OHSAS 18001 ei kuulu sealjuures ISO standardite hulka. Seni kehtib standardi versioon OHSAS 18001.

 Vajalikkus 
Tööohutuse ja töötervishoiu tagamine on organisatsioonide jaoks nii legaalne kui ka moraalne vastutusLo CK, Pagell M, Fan D, Wiengarten F, Yeung AC. OHSAS 18001 certification and operating performance: The role of complexity and coupling. Journal of Operations Management. 2014 Jul 31;32(5):268-80.. Töötervishoid ja tööohutus on organisatsioonide jaoks olulised valdkonnad, mille haldamiseks ja tagamiseks peaksid igas organisatsioonis olema kasutusel vastavad meetmed. Süsteem töötervishoiu ja tööohutuse tagamiseks aitab vähendada riske ning suurendab töötajate tööviljakust ja ettevõtte tootlikkust. Samuti on olulisel kohal organisatsiooni maine teiste organisatsioonide ja klientide ees ning vastavate juhtimissüsteemide kasutuselevõtt aitab suurendada organisatsiooni reliaablust.

OHSAS 18001 juhtimissüsteem hõlmab minimaalseid nõudeid töökeskkonna ohutuse ja töötajate tervise optimaalse turvalisuse tagamiseks. Standardi abil saab määrata organisatsiooni strateegiad ja tegevused ning järelevalve eesmärgil tagada töökeskkonna ohutuse ja võimalikult head töötingimused. 

Peamised probleemid, mille puhul standardi OHSAS 18001 kasutuselevõtt organisatsioonis parandab töökeskkonda ja tööohutust, hõlmavad äritegevuse õigusaktidele vastavuse järelevalvet, organisatsiooni mainet, töötajate haigestumist ja tööõnnetusi, töötajate kaasamist organisatsiooni tegevusse. Briti standardiamet (The British Standards Institution) on nimetanud peamisena järgmisi standardi OHSAS 18001 eesmärke:
 Võimalikult heade töötingimuste loomine organisatsioonis.
 Riskide väljaselgitamine, strateegiad nende kontrollimiseks.
 Tööõnnetuste ja haigestumise vähendamine töökohal kulude vähendamise eesmärgil.
 Töötajate kaasamine ja motiveerimine turvalisemate töötingimuste loomisega.
 Klientide ja tarnijate silmis organisatsiooni usaldusväärsuse suurendamine.

 Standardi väljatöötamine 
Standardi väljatöötamise ajendiks oli tööohutust ja töötervishoidu reguleeriva ülemaailmse kvaliteedijuhtimissüsteemi puudumine turul. Standardi OHSAS 18001 väljatöötamine algas Suurbritannias.

Uue standardi väljatöötamisel võeti aluseks sel ajal olemasolevad standardid, nagu näiteks BS8800:1996. OHSAS 18001 arendusmeeskonda kuulus spetsialiste kaubandusorganisatsioonidest, konsultatsioonifirmadest, juhtorganisatsioonidest, samuti töötasid OHSAS 18001 väljatöötamise juures sertifitseerijad.

Esimene OHSAS 18001 versioon anti välja aastal 1999. Pärast väljaandmist on standard läbinud mitu uuenduskuuri, mis aitavad seda juhtimissüsteemi organisatsiooni hõlpsamalt integreerida ning ühitada ka teiste organisatsioonis olevate kvaliteedijuhtimise süsteemidega. Esimene versioon kuulutati kehtetuks alates aastast 2009, praegu kehtib versioon OHSAS 18001.

 Kasutus 
OHSAS 18001 on üle maailma kõige kasutatavam töötervishoiu ja tööohutuse juhtimissüsteemFernández-Muñiz B, Montes-Peón JM, Vázquez-Ordás CJ. Occupational risk management under the OHSAS 18001 standard: analysis of perceptions and attitudes of certified firms. Journal of Cleaner Production. 2012 Mar 31;24:36-47. . OHSAS 18001 tööohutuse ja töötervishoiu juhtimissüsteem sobib kasutamiseks nii suurtes organisatsioonides kui ka väikestes ja keskmise suurusega ettevõtetes. Viimase uuringu OHSAS 18001 ülemaailmse kasutamise kohta tegi OHSAS Project Group, kelle uuringust selgus, et OHSAS oli siis kasutusel 116 riigis ning välja oli antud 54 357 sertifikaati (2009. aasta andmetel)OHSAS Project Group. Standards and Certificates Survey. Results of the survey into the availability of OH&S Standards and Certificates, up until 2009-12-31. 2010..

Eestis on standard OHSAS 18001 kasutusel 213 ettevõttes (oktoobri 2017 andmetel). Esimesena võttis sertifikaadi kasutusele OÜ TJO Konsultatsioonid aastal 2002. Uuringutest on selgunud, et OHSAS 18001 integreerimine organisatsiooni aitab eelkõige vähendada normist kõrvalekalduvaid töötegevusi ja töövõtteid. OHSAS 18001 lülitamine organisatsiooni, millel juba on oma tööohutuse ja töötervishoiu juhtimise süsteem, aitab vastavaid valdkondi veel turvalisemaks muuta.

 Uuendused 
Praegu kehtivat standardit OHSAS 18001 uuendati viimati juulis 2007. Põhiline erinevus võrreldes varasemate versioonidega on ühilduvus teiste standarditega. 2007. aasta versiooni saab nüüd kergemini ühitada organisatsiooni teiste kvaliteedijuhtimise süsteemidega nagu ISO 9000 ja ISO 14000. Samuti saab standardit OHSAS 18001 kombineerida näiteks maanteeliikluse standardiga ISO 39001, et tagada töötajate ohutus ka liikluses.

 ISO 45001 
2013. aastal hakati välja töötama uut töötervishoiu ja tööohutuse juhtimise süsteemi, mis sobiks ISO 14001 ja ISO 9001 kvaliteedijuhtimise põhimõtetega. Uue väljatöötatava süsteemi tähis on ISO 45001 (ingliskeelse nimetusega Occupational health and safety management systems – Requirements''). Uus süsteem hõlmab ka varem välja töötatud töötervishoiu ja tööohutuse juhtimise süsteemide, näiteks OHSAS 18001 ja ILO-OSH kvaliteedipõhimõtteid.

Standard ISO 45001 plaanitakse valmis saada ja avaldada märtsis 2018. Varem on standardi väljaandmist mitu korda edasi lükatud. Algselt oli plaanis ISO 45001 välja anda 2016. aastal. 

Arvatakse, et ISO 45001 hakkab asendama standardit OHSAS 18001.

 Viited 

Kategooria:Töötervishoid
Kategooria:Standardid